2003R2327 — FI — 01.05.2004 — 001.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

EUROOPAN PARLAMENTIN JA NEUVOSTON ASETUS (EY) N:o 2327/2003,

Muutettu:

No

▼B

EUROOPAN PARLAMENTIN JA NEUVOSTON ASETUS (EY) N:o 2327/2003,

annettu 22 päivänä joulukuuta 2003,

Itävallan kautta kulkeviin raskaisiin tavarankuljetusajoneuvoihin sovellettavan siirtymäkauden pistejärjestelmän käyttöönotosta vuodeksi 2004 kestävän liikennepolitiikan toteuttamiseksi

Näin ollen on syytä ottaa käyttöön siirtymäkauden pistejärjestelmä vuodeksi 2004,

On välttämätöntä löytää syrjimättömiä ratkaisuja, joilla sovitetaan yhteen velvoitteet, jotka johtuvat perustamissopimuksesta (erityisesti 6 artikla, 51 artiklan 1 kohta ja 71 artikla), esimerkiksi palvelujen ja tavaroiden vapaan liikkuvuuden sekä ympäristön suojelun osalta.

Euroopan yhteisön allekirjoittamassa ja hyväksymässä Alppien suojelua koskevassa yleissopimuksessa ( 5 ) (Alppeja koskeva yleissopimus) vahvistetaan joukko sääntöjä alppimaiden kautta kulkevan raskaan tavaraliikenteen rajoittamiseksi. Siinä edellytetään erityisesti, että Alppien sisäisen ja Alppien kautta kulkevan liikenteen määrä ja aiheuttamat riskit on vähennettävä tasolle, joka ei ole ihmiselle, eläimille eikä kasveille eikä niiden elinympäristölle haitallinen, siirtämällä liikennettä, varsinkin rahtiliikennettä, rautateille erityisesti tarjoamalla asianmukaiset perusrakenteet ja markkinaehtoisia kannustimia, syrjimättä kansallisuuden perusteella.

Euroopan ympäristökeskus on todennut, että kauttakulkuliikenteen oletetaan kasvavan voimakkaasti Euroopan unionin laajentuessa. Tästä syystä myös Euroopan unioniin liittyvät maat olisi otettava Itävallan kautta kulkeviin raskaisiin tavarankuljetusajoneuvoihin sovellettavan siirtymäkauden pistejärjestelmän piiriin unionin laajentuessa.

Tämä toimi on perusteltu myös siksi, että on välttämätöntä suojella ympäristöä raskaiden tavarankuljetusajoneuvojen hyvin suuren määrän kauttakulun aiheuttaman saastumisen seurauksilta.

Tämä toimenpide on välttämätön siihen asti, kun hyväksytään eurooppalaista liikennepolitiikkaa vuoteen 2010 käsittelevässä valkoisessa kirjassa tarkoitettu infrastruktuurin käyttömaksuja koskeva puite-ehdotus, jonka komissio on ilmoittanut aikovansa esittää vuonna 2003.

Laekenissa 14 ja 15 päivänä joulukuuta 2001 kokoontunut Eurooppa-neuvosto pyysi päätelmiensä 58 kohdassa ekopistejärjestelmän voimassaolon jatkamista väliaikaisena ratkaisuna. Voimassaolon jatkaminen on osa ympäristön suojelua Alppien kaltaisilla haavoittuvilla alueilla. Kööpenhaminassa 12 ja 13 päivänä joulukuuta 2002 kokoontunut Eurooppa-neuvosto pyysi päätelmiensä 35 kohdassa neuvostoa antamaan ennen vuoden 2002 loppua asetuksen väliaikaisesta ratkaisusta raskaiden tavarankuljetusajoneuvojen kauttakulkuun Itävallan läpi vuosiksi 2004—2006.

Vuoden 1994 liittymisasiakirjan ( 4 ) pöytäkirjan N:o 9 11 artiklan 2 kohdan a alakohdassa määrätään, että ekopistejärjestelmän soveltaminen päättyy 31 päivänä joulukuuta 2003.

1 artikla

Tässä asetuksessa tarkoitetaan:

a) ”ajoneuvolla” ajoneuvoa sellaisena kuin se määritellään yhteisössä jäsenvaltion alueelle tai sen alueelta taikka yhden tai useamman jäsenvaltion alueen kautta tapahtuvan maanteiden tavaraliikenteen markkinoille pääsystä 26 päivänä maaliskuuta 1992 annetun neuvoston asetuksen (ETY) N:o 881/92 ( 7 ) 2 artiklassa;

b) ”kansainvälisillä kuljetuksilla” kansainvälisiä kuljetuksia sellaisina kuin ne määritellään asetuksen (ETY) N:o 881/92 2 artiklassa;

c) ”kauttakulkuliikenteellä Itävallan läpi” liikennettä Itävallan alueen läpi Itävallan ulkopuolella sijaitsevasta lähtöpisteestä Itävallan ulkopuolella sijaitsevaan määräpisteeseen;

d) ”raskaalla tavarankuljetusajoneuvolla” jäsenvaltiossa rekisteröityä tavaroiden kuljetukseen tarkoitettua moottoriajoneuvoa, jonka sallittu enimmäispaino on yli 7,5 tonnia, sekä perävaunu- tai puoliperävaunuyhdistelmää, jonka sallittu enimmäispaino on yli 7,5 tonnia ja jota vetää jäsenvaltiossa rekisteröity moottoriajoneuvo, jonka sallittu enimmäispaino on enintään 7,5 tonnia;